2002R0254 — DA — 01.06.2015 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:









▼B

RÅDETS FORORDNING (EF) Nr. 254/2002

af 12. februar 2002

om foranstaltninger for 2002 til genopbygning af torskebestanden i Det Irske Hav (ICES-afsnit VIIa)







RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 37, under henvisning til forslag fra Kommissionen, under henvisning til udtalelse fra Europa-Parlamentet ( 1 ), og ud fra følgende betragtninger: (1) I november 1999 meddelte Det Internationale Havundersøgelsesråd (ICES), at torskebestanden i Det Irske Hav (ICES-afsnit VIIa) var i alvorlig fare for at uddø. (2) I en senere meddelelse fra ICES oplystes det, at den voksne torskebestand i Det Irske Hav stadig lå på et meget lavt niveau i 2000 og 2001, og at dette fortsat vil være tilfældet i 2002. (3) I Kommissionens forordning (EF) nr. 304/2000 af 9. februar 2000 om foranstaltninger til genopbygning af torskebestanden i Det Irske Hav (ICES-afsnit VIIa) ( 2 ), er der fastsat foranstaltninger til beskyttelse af den voksne torskebestand i gydetiden i 2000. (4) I Rådets forordning (EF) nr. 300/2001 af 14. februar 2001 om foranstaltninger gældende i 2001 til genopbygning af torskebestanden i Det Irske Hav (ICES-afsnit VIIa) ( 3 ), er der fastsat foranstaltninger til beskyttelse af den voksne torskebestand i gydetiden i 2001. (5) I den periode, de tidligere foranstaltninger er blevet anvendt, er der afsluttet yderligere videnskabelige undersøgelser, og der er indhøstet praktiske erfaringer, som gør det nødvendigt at ændre de vilkår, der har været gældende i 2001, for 2002. (6) Især bør det ikke længere være tilladt at anvende semipelagiske trawl inden for det afgrænsede område, og anvendelsen af trawl med sorteringspanel bør udvides til en større del af det afgrænsede område. Som en følge heraf bliver det ikke længere nødvendigt at sørge for, at der er observatører på de fartøjer, der anvender sådanne redskaber. (7) Det er nødvendigt at ændre foranstaltninger i Rådets forordning (EF) nr. 2549/2000 af 17. november 2001 om yderligere tekniske foranstaltninger til genopbygning af torskebestanden i Det Irske Hav (ICES-afsnit VIIa) ( 4 ) vedrørende indsættelsen i bomtrawl af et panel af diagonalmasket netmateriale med stor maskestørrelse og indsættelse i andre trawl til fangst af kammuslinger af paneler med stor maskestørrelse og kvadratmaskede netstykker for at imødegå praktiske vanskeligheder, der tidligere har været konstateret. (8) Da foranstaltningerne er yderst hastende bør denne forordning træde i kraft hurtigst muligt — ud fra følgende betragtninger: UDSTEDT FØLGENDE FORORDNING:







Artikel 1

I denne forordning fastsættes foranstaltninger til beskyttelse af den voksne torskebestand i gydeperioden i 2002 i Det Irske Hav (ICES-afsnit VIIa som defineret i Rådets forordning (EØF) nr. 3880/91 af 17. december 1991 om indberetning af statistiske oplysninger om fangster taget af medlemsstater, der driver fiskeri i Det Nordøstlige Atlanterhav ( 5 )).

▼M1

Artikel 1a

Ved »utilsigtede fangster« forstås utilsigtede fangster af marine organismer, som i henhold til artikel 15 i Europa-Parlamentets og Rådets forordning (EU) nr. 1380/2013 ( 6 ) skal landes og afskrives på kvoten, enten fordi de er under den bevarelsesmæssige mindstereferencestørrelse, eller fordi de overstiger de tilladte mængder i henhold til reglerne om fangstsammensætning og bifangst.

▼B

Artikel 2

1. I perioden 14. februar til 30. april 2002 er det forbudt at anvende bundtrawl, vod eller lignende slæberedskaber, enhver form for hildingsgarn, toggenet, indfiltringsnet eller lignende faststående net og enhver form for fiskeredskaber med kroge i den del af ICES-afsnit VIIa, der afgrænses af:

— Irlands østkyst og Nordirlands østkyst og

— de lige linjer, der fremstår ved at forbinde følgende geografiske koordinater: — et punkt på østkysten af Ards-halvøen i Nordirland ved 54° 30′ N 54° 30′ N, 04° 50′ V 53° 15′ N, 04° 50′ V et punkt på Irlands østkyst ved 53° 15′ N.

2. Uanset stk. 1 gælder følgende for det område og den periode, der fastsættes heri:

a) det er tilladt at bruge bundtrawl med skovle, forudsat at der ikke opbevares andre former for fiskeudstyr om bord, og at disse net: i) har en maskestørrelse på 70-79 mm eller 80-99 mm og ii) kun har en af de tilladte maskestørrelser og iii) ikke har nogen enkeltmasker, uanset placering på trawlet, med en maskestørrelse på over 300 mm og iv) kun sættes inden for et område, som afgrænses af lige linjer trukket mellem følgende geografiske koordinater: 53° 30′ N, 05° 30′ V 53° 30′ N, 05° 20′ V 54° 20′ N, 04° 50′ V 54° 30′ N, 05° 10′ V 54° 30′ N, 05° 20′ V 54° 00′ N, 05° 50′ V 54° 00′ N, 06° 10′ V 53° 45′ N, 06° 10′ V 53° 45′ N, 05° 30′ V 53° 30′ N, 05° 30′ V.

b) Det er tilladt at bruge trawl med sorteringspanel, forudsat at der ikke opbevares andre former for fiskeudstyr om bord, og at disse net: i) opfylder betingelserne i litra a) og ii) er fremstillet i overensstemmelse med de tekniske anvisninger i bilaget. Endvidere må trawl med sorteringspanel også anvendes inden for et område, som afgrænses af lige linjer trukket mellem følgende geografiske koordinater: 53° 45′ N, 06° 00′ V 53° 45′ N, 05° 30′ V 53° 30′ N, 05° 30′ V 53° 30′ N, 06° 00′ V 53° 45′ N, 06° 00′ V.

Artikel 3

1. Det er tilladt at anvende demersale trawl med en maskestørrelse på 80-99 mm, i hvilke der ikke findes diagonalmasket netmateriale som anført i artikel 2, stk. 5, i forordning (EF) nr. 2549/2000 eller kvadratmasket netmateriale som anført i artikel 2, stk. 7, i nævnte forordning, for så vidt den fangst, der er taget med disse net, og som haves ombord, består af mindst 85 % kammuslinger og højst 5 % torsk.

▼M1

Når der fiskes med de redskaber, der er fastsat i første afsnit, skal alle utilsigtede fangster af arter, der er omfattet af landingsforpligtelsen i artikel 15 i forordning (EU) nr. 1380/2013, dog landes og afskrives på kvoterne.

▼B

2. Uanset artikel 2, stk. 6, i forordning 2549/2000 er det forbudt ombord at have eller anvende bomtrawl med en maskestørrelse på eller over 80 mm, medmindre nettets øvre halvdel omfatter et panel af diagonalmasket netmateriale uden nogen enkeltmaske med en maskestørrelse på under 180 mm fastgjort direkte til nettets overtælle eller til ikke mere end tre rækker netmateriale af en hvilken som helst maskestørrelse fastgjort direkte til nettets overtælle.

Panelet af netmateriale skal strække sig mod nettets bagende over mindst et antal masker, der fastlægges ved at

a) dividere bommens længde i meter med 12

b) gange resultatet i a) med 5 400

c) dividere resultatet i b) med maskestørrelsen i millimeter af den mindste maske i panelet og

d) ikke tage hensyn til decimaler eller andre brøker i resultatet i c).

Artikel 4

De fangster, der opbevares om bord, og som er taget med bundtrawl eller med trawl med sorteringspanel på de betingelser, der er fastsat i artikel 2, stk. 2, må ikke landes, medmindre deres procentvise sammensætning er i overensstemmelse med de bestemmelser i bilag I til Rådets forordning (EF) nr. 850/98 af 30. marts 1998 om bevarelse af fiskeressourcerne gennem tekniske foranstaltninger til beskyttelse af unge marine organismer, ( 7 ) der vedrører slæberedskaber med en maskestørrelse på mellem 70 og 79 mm.

▼M1

Stk. 1 finder ikke anvendelse på utilsigtede fangster af marine organismer, der er omfattet af landingsforpligtelsen i artikel 15 i forordning (EU) nr. 1380/2013. Sådanne utilsigtede fangster landes og afskrives på kvoterne.

▼B

Artikel 5

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 14. februar 2002.

Denne forordning er bindende i alle enkeltheder og gælder umiddelbart i hver medlemsstat.









BILAG

TEKNISKE OPLYSNINGER OM TRAWL MED SORTERINGSPANEL